Családi digitális házirendi szabályok (MINTA!)

Vállaljuk, hogy a biztonságos internetezés, online jelenlét és videojátékozás érdekében a következő szabályokat betartjuk:
1. Nem kütyüzünk és nem telefonálunk étkezés, beszélgetés, tanulás, valamint:………….. közben. 
2. Az elalvás előtti időszak és a …………….kütyümentes időszak.
3. Nem használunk olyankor telefont, ha az veszélyes. Például vezetés közben, amikor úttesten megyünk át, stb.
4. A gyerekek hétközben naponta….. órát, hétvégente …..naponta órát tölthetnek kütyük előtt
5. A gyerekek csak olyan oldalakon és azokkal az adatokkal regisztrálhatnak, amelyeket a szüleikkel megbeszéltek. Figyelünk a regisztrációs feltételekre.
6. A digitális eszközeinken használunk vírusirtó és szülői felügyeleti beállításokat, programokat.
7. A magánéletünk fontos, így csak azokat az adatokat, képeket osztjuk meg, amire mindenki engedélyt adott.
8. Nem adjuk ki a személyes adatainkat, jelszavainkat senkinek, aki a neten kéri.
9. Kedvesnek lenni menő!
Pozitív és tiszteletteljes viselkedést terjesztünk a neten, az ártalmas online magatartást pedig letiltjuk és jelentjük. Ha látjuk, hogy másokat bántalmaznak az interneten, nem maradunk tétlenek, és kiállunk mellettük.
10. Ha kétséged van, beszélj róla!
Ha ártó vagy helytelen magatartással találkozunk a neten, kiállunk magunkért és másokért is. Ha kellemetlen helyzetbe kerülünk online, azt közösen, családi körben megbeszéljük.
11. Az okostelefonunkat itthon feltöltjük, és ügyelünk arra, hogy feltöltött maradjon, amíg haza nem érünk.

